Diari Oficial de la Generalitat Valenciana


Sumari del DOGV 8537, del 29-04-2019 (2019/4278)

RESOLUCIÓ de 23 d'abril de 2019, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que financen les ajudes convocades mitjançant Resolució de 19 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 els Premis a la Innovació en Matèria de Serveis Socials en la Comunitat Valenciana Amparo Moreno Vañó (S5179).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8537

Data del DOGV
:   29-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4278


Data del document
:   23-04-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 23 d'abril de 2019, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que financen les ajudes convocades mitjançant Resolució de 19 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 els Premis a la Innovació en Matèria de Serveis Socials en la Comunitat Valenciana Amparo Moreno Vañó (S5179). [2019/4278]  
La Resolució de 19 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 els Premis a la Innovació en Matèria de Serveis Socials en la Comunitat Valenciana Amparo Moreno Vañó, va ser tramitada d'acord amb el que es disposa en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despeses, i el finançament d'aquestes ajudes queda condicionat a l'aprovació dels crèdits corresponents.  
Aprovada i publicada la Llei 28/2018, de 28 de desembre (DOGV 8454, 31.12.2018), de pressupostos de la Generalitat per a l'exercici 2019, en aplicació del que es disposa en l'article 3 de l'esmentada resolució de convocatòria, i de conformitat amb el que es preceptua en l'article 166.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, és procedent donar publicitat als crèdits i a la línia de subvenció destinada al finançament de les ajudes convocades per la Resolució de 19 de desembre de 2018, de la Vicepresidència i Conselleria d'Igualtat i Polítiques Inclusives.  
En virtut d'això i en ús de les facultats que em confereix l'article 160.4.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer  
Donar publicitat als crèdits pressupostaris i a la línia de subvenció destinats a finançar els Premis a la Innovació en Matèria de Serveis Socials en la Comunitat Valenciana Amparo Moreno Vañó, convocats per Resolució de 19 de desembre de 2018 (DOGV 8452, 27.12.2018), de la Vicepresidència i Conselleria d'Igualtat i Polítiques Inclusives, a càrrec del programa pressupostari 311.10, Sotssecretaria.  
  
Denominació: Premis a la Innovació en Serveis Socials.  
Línia de subvenció: S5179.  
Consignació pressupostària: 24.000 ?.  
Procedència dels fons: propis no condicionats.  
Quantia dels fons: 24.000 ?.  
  
Segon  
Els crèdits publicats tenen el caràcter de màxims, i no podran concedir-se subvencions i ajudes una vegada esgotats. No obstant això, si com a conseqüència de modificacions pressupostàries es veren modificats aquests crèdits, la seua modificació es publicarà mitjançant resolució en el Diari Oficial de la Generalitat Valenciana.  
  
València, 23 d'abril de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.